CELEX: 32014D0288
Language: hu
Date: 2014-05-12 00:00:00
Title: 2014/288/EU: A Bizottság végrehajtási határozata ( 2014. május 12. ) az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló, az Unióval közösen finanszírozott nemzeti programok szabványos jelentési követelményeiről, valamint a 2008/940/EK határozat hatályon kívül helyezéséről (az értesítés a C(2014) 2976. számú dokumentummal történt)

17.5.2014   
            
            
               HU
            
            
               Az Európai Unió Hivatalos Lapja
            
            
               L 147/88
            
         A BIZOTTSÁG VÉGREHAJTÁSI HATÁROZATA
   (2014. május 12.)
   az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló, az Unióval közösen finanszírozott nemzeti programok szabványos jelentési követelményeiről, valamint a 2008/940/EK határozat hatályon kívül helyezéséről
   
      
         (az értesítés a C(2014) 2976. számú dokumentummal történt)
      
   
   
      (2014/288/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 27. cikke (10) bekezdésére,
   mivel:
   
               (1)
            
            
               A 2009/470/EK határozat megállapítja az állatbetegségek és zoonózisok felszámolására, az ellenük való védekezésre és figyelemmel kísérésükre irányuló programokhoz nyújtott uniós pénzügyi hozzájárulásra irányadó eljárásokat.
            
         
               (2)
            
            
               A 2009/470/EK határozat 27. cikkének (1) bekezdése szerint uniós pénzügyi intézkedést kell bevezetni az említett határozat mellékletében felsorolt állatbetegségek és zoonózisok felszámolását, az ellenük való védekezést és figyelemmel kísérésüket célzó nemzeti programok finanszírozásával összefüggésben a tagállamokban felmerült kiadások visszatérítésére.
            
         
               (3)
            
            
               A 2009/470/EK határozat 27. cikkének (7) bekezdése előírja, hogy a tagállamoknak az egyes jóváhagyott programokhoz kapcsolódóan időközi technikai és pénzügyi jelentést, továbbá minden évben legkésőbb április 30-ig részletes éves technikai jelentést kell benyújtaniuk, amely tartalmazza az elért eredmények értékelését és az előző évben felmerült kiadások részletes elszámolását.
            
         
               (4)
            
            
               A 2008/940/EK bizottsági határozat (2) meghatározza azokat az információkat, amelyeket az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló, az Unióval közösen finanszírozott programokat működtető tagállamoknak az időközi és végleges technikai és pénzügyi jelentések keretében be kell nyújtaniuk.
            
         
               (5)
            
            
               A 2008/940/EK határozat elfogadása óta a programokkal kapcsolatos követelmények és eljárások egyszerűsítése és javítása érdekében változásokat vezettek be az uniós pénzügyi hozzájárulásban részesíthető intézkedések, valamint a támogatási összegek kiszámítására alkalmazott, a programok egyes naptári évekre történő jóváhagyásáról szóló finanszírozási határozatokban meghatározott módszer tekintetében.
            
         
               (6)
            
            
               Emellett – a jelentések benyújtását, feldolgozását és értékelését, valamint az eredmények több éven keresztül történő nyomon követését érintő folyamat továbbfejlesztése érdekében – a tagállamoknak a programok végrehajtásával kapcsolatos időközi és végleges jelentéseiket 2015. július 1-jétől az interneten keresztül, a Bizottság által e célra kifejlesztett elektronikus minták használatával kell benyújtaniuk. A szóban forgó jelentések felépítésének ezért meg kell felelnie az elektronikus úton történő benyújtás és adatfeldolgozás kívánalmainak.
            
         
               (7)
            
            
               Az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló nemzeti programoknak a tagállamok által uniós finanszírozásra történő benyújtására vonatkozó szabványkövetelményeket ezért módosítani kell és összhangba kell hozni a vonatkozó uniós jogszabályok módosításaival, valamint az online benyújtási rendszerhez kell igazítani.
            
         
               (8)
            
            
               A Bizottság előírja a tagállamok számára, hogy minden év második felében naprakész információt szolgáltassanak a programjaik keretében támogatható intézkedések finanszírozását szolgáló, az év eleje óta felhasznált pénzeszközökre, valamint a teljes évre szükséges költségvetés becsült összegére vonatkozóan. Az említett információ alapján és a rendelkezésre álló pénzeszközök jobb felhasználása érdekében a Bizottság minden évben határozatot dolgoz ki az adott évre vonatkozó finanszírozási határozat módosítása céljából, amelyben átcsoportosítja a forrásokat az eredeti előirányzatokat várhatóan fel nem használó programok és a jelentések alapján további forrásokat igénylő programok között.
            
         
               (9)
            
            
               A programok támogatásához nyújtott pénzeszközök hatékonyabb átcsoportosítása érdekében helyénvaló, hogy a tagállamok a már végrehajtott, illetve a várhatóan végrehajtandó tevékenységek tekintetében mennyiségi információt, valamint az egységköltségekre vonatkozó adatokat is benyújtsanak. Az adminisztratív terhek csökkentése érdekében továbbá a pénzeszközök újracsoportosítására vonatkozó információkat az időközi jelentések benyújtása keretében kell közölni.
            
         
               (10)
            
            
               Ezért indokolt a 2008/940/EK határozatot hatályon kívül helyezni és ezzel a határozattal felváltani.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok a 2009/470/EK határozat 27. cikke alapján jóváhagyott programok tekintetében e határozatnak megfelelően időközi és végleges jelentéseket nyújtanak be.
   2. cikk
   E határozat alkalmazásában:
   
               a)
            
            
               „időközi jelentés”: a Bizottságnak a 2009/470/EK határozat 27. cikke (7) bekezdésének a) pontja alapján benyújtandó, a folyamatban lévő programok végrehajtásáról szóló időközi technikai (3) és pénzügyi jelentés;
            
         
               b)
            
            
               „végleges jelentés”: a Bizottságnak a 2009/470/EK határozat 27. cikke (7) bekezdésének b) pontja alapján, a programok teljes előző évi végrehajtására vonatkozóan minden évben legkésőbb április 30-ig benyújtandó részletes technikai és pénzügyi jelentés;
            
         
               c)
            
            
               „kifizetés iránti kérelem”: a Bizottságnak a 2009/470/EK határozat 27. cikkének (8) bekezdésében előírt módon benyújtandó, tagállami kiadásokra vonatkozó kifizetési kérelem.
            
         3. cikk
   (1)   A 2009/470/EK határozat 27. cikke (5) bekezdésének megfelelően az Unióval közös finanszírozásra benyújtott, folyamatban lévő programok tekintetében minden évben legkésőbb augusztus 31-ig időközi jelentést kell benyújtani a Bizottságnak.
   (2)   Az időközi jelentések minden, az I. mellékletnek megfelelő vonatkozó információt tartalmaznak.
   4. cikk
   A végleges jelentések és a kifizetés iránti kérelmek tartalmaznak minden, a II. mellékletnek megfelelő vonatkozó információt, valamint a következőket:
   
               a)
            
            
               technikai információ a következőknek megfelelően -:
               
                           i.
                        
                        
                           III. melléklet a szarvasmarha-gümőkór, a szarvasmarha-brucellózis, a juh- és kecskebrucellózis, endémiás vagy nagy fertőzési kockázatot jelentő területeken a kéknyelv-betegség, a lépfene, a szarvasmarhák ragadós tüdőlobja, a hólyagférgesség (echinococcosis), az izomférgesség (trichinellosis) és a verotoxint termelő E. coli tekintetében;
                        
                     
                           ii.
                        
                        
                           IV. melléklet a szalmonellózis (zoonózist okozó Salmonella) tekintetében;
                        
                     
                           iii.
                        
                        
                           V. melléklet az afrikai sertéspestis, a sertések hólyagos betegsége és a klasszikus sertéspestis tekintetében;
                        
                     
                           iv.
                        
                        
                           VI. melléklet a veszettség tekintetében;
                        
                     
                           v.
                        
                        
                           VII. melléklet a fertőző szivacsos agyvelőbántalom (TSE) tekintetében;
                        
                     
                           vi.
                        
                        
                           VIII. melléklet a madárinfluenza tekintetében;
                        
                     
                           vii.
                        
                        
                           IX. melléklet a fertőző vérképzőszervi elhalás (IHN), a lazacok fertőző vérszegénysége (ISA), a pisztrángok vírusos vérfertőzése (VHS), a koi-herpeszvírusbetegség (KHV), a Bonamia ostreae-fertőzés, a Marteilia refringens-fertőzés és a rákoknál fellépő darakór tekintetében;
                        
                     
         
               b)
            
            
               a tevékenységekre és költségekre vonatkozó információ a X. melléklet I. részének megfelelően, valamint minden egyes program esetében egy aláírt nyilatkozat a X. melléklet II. részének megfelelően.
            
         5. cikk
   (1)   A 3. cikkben előírt időközi jelentéseket, valamint a 4. cikkben előírt végleges jelentéseket és kifizetés iránti kérelmeket a tagállamok 2015. július 1-jétől az interneten keresztül, a Bizottság által e célra kifejlesztett elektronikus minták használatával nyújtják be, kivéve a 4. cikk a) pontjának vii. alpontjában említett betegségekre vonatkozó programok esetében.
   (2)   Az (1) bekezdésben megnevezett dokumentumok mellett a Bizottságnak be kell nyújtani a 4. cikk b) pontjában említett, a végleges jelentésekre és a kifizetés iránti kérelmekre vonatkozó rész aláírt példányát is.
   6. cikk
   A 2008/940/EK határozat hatályát veszti.
   7. cikk
   Az 5. cikk sérelme nélkül ezt a határozatot az állatbetegségek felszámolására, az ellenük való védekezésre és figyelemmel kísérésükre irányuló, 2015. január 1-jétől végrehajtandó programokra kell alkalmazni.
   8. cikk
   Ennek a határozatnak a tagállamok a címzettjei.
   
      Kelt Brüsszelben, 2014. május 12-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 155., 2009.6.18., 30. o.
   
   
      (2)  A Bizottság 2008. október 21-i 2008/940/EK határozata az egyes állatbetegségek és zoonózisok felszámolására, az azok elleni védekezésre és folyamatos ellenőrzésükre irányuló, a Közösséggel közösen finanszírozott nemzeti programok szabványos jelentési követelményeinek megállapításáról (HL L 335., 2008.12.13., 61. o.).
   
      (3)  Csak az időközi pénzügyi jelentést kell 2015-ig elkészíteni.
   
      I. MELLÉKLET
      Az időközi jelentésekre vonatkozó követelmények
      
         
   
   
      II. MELLÉKLET
      A végleges jelentésekre és a kifizetés iránti kérelmekre vonatkozó követelmények
      
         
   
   
      III. MELLÉKLET
      Végleges technikai jelentés – kérődzőket érintő betegségekkel kapcsolatos programok
      
         
      
         
      
         
      
         
      
         
   
   
      IV. MELLÉKLET
      Technikai jelentés – zoonózist okozó szalmonella elleni programok
      
         
      
         
   
   
      V. MELLÉKLET
      Végleges technikai jelentés – sertéseket érintő betegségekkel kapcsolatos programok
      
         
      
         
   
   
      VI. MELLÉKLET
      Végleges technikai jelentés – veszettség elleni programok
      
         
      
         
   
   
      VII. MELLÉKLET
      Végleges technikai jelentés – a tse figyelemmel kísérésére és felszámolására irányuló programok
      
         
      
         
      
         
   
   
      VIII. MELLÉKLET
      Végleges technikai jelentés – madárinfluenzára vonatkozó felügyeleti programok
      
         
   
   
      IX. MELLÉKLET
      Halbetegségekkel foglalkozó programokra vonatkozó jelentés
      
         
      
         
   
   
      X. MELLÉKLET
      
         I. RÉSZ
      
      
         Tevékenységekre és költségekre vonatkozó jelentés
      
      
         
      
         
      
         
      
         II. RÉSZ
      
      
         A végleges jelentést/a kifizetés iránti kérelmet kísérő aláírt nyilatkozat
      
      Tagállam:
      Program:
      A végrehajtás éve:
      
         Igazoljuk, hogy:
      
      
                  —
               
               
                  
                     a végleges jelentésben és a kifizetés iránti kérelemben megadott információk hiánytalanok, megbízhatók és valósak, hogy a bejelentett tevékenységek ténylegesen végrehajtásra kerültek, valamint hogy a bejelentett költségek pontosan lettek elszámolva, és a(z) …/…/EK határozat/rendelet (a vonatkozó finanszírozási határozat megnevezése) rendelkezéseinek megfelelően támogatásra jogosultak, ….
                  
               
            
                  —
               
               
                  
                     a tevékenységekkel és kiadásokkal kapcsolatos valamennyi igazoló dokumentum rendelkezésre áll ellenőrzés céljára, különösen az állatok után járó kártalanítás igazolására,
                  
               
            
                  —
               
               
                  
                     a program a vonatkozó uniós jogszabályokkal – különösen a versenyjogi és közbeszerzési szabályokkal, valamint az állami támogatásokra vonatkozó szabályokkal – összhangban került végrehajtásra,
                  
               
            
                  —
               
               
                  
                     ehhez a programhoz más uniós hozzájárulást nem igényeltünk, és a program keretében végzett tevékenységekből származó összes bevételt bejelentjük a Bizottságnak,
                  
               
            
                  —
               
               
                  
                     a szabálytalanságok megelőzése, felismerése és kiigazítása érdekében ellenőrzési eljárásokat alkalmazunk, különös tekintettel a tevékenységek száma helyességének és a bejelentett összegek pontosságának vizsgálatára.
                  
               
            
         Dátum
      
      
         Az operatív igazgató neve és aláírása